पाएं अपने शहर की ताज़ा ख़बरें और फ्री ई-पेपरडाउनलोड करें
समस्त महाजन व विक्रम रामावत के द्वारा 2 वर्षों से राव हमीरसिंह तालाब कुंडल की खुदाई का कार्य करवाया जा रहा है। इसी कड़ी में तीसरे वर्ष भी इस कार्य को प्रारंभ किया गया है। बारिश की हर बूंद को सहेजा जा सके इसके लिए तालाब से मिट्टी निकालने के लिए समस्त महाजन ने बिना किराए जेसीबी मशीन उपलब्ध करवाई है, डीजल का खर्च विक्रम रामावत स्वयं उठा रहे हैं।
लगभग 30 दिनों तक यह कार्य चलेगा। इसमें आसपास के ग्रामीण ट्रैक्टरों के माध्यम से मिट्टी अपने खेतों में ले जा रहे हैं। तालाब के प्राकृतिक सौंदर्य को और निखारने के लिए तथा पर्यावरण के हितार्थ वहां खूब सारे पौधे भी लगाए गए हैं। समस्त महाजन के मैनेजिंग ट्रस्टी गिरीश शाह व देवेंद्र जैन वापी के निर्देशन में राजस्थान में बड़े पैमाने पर जल संचय, गोचर विकास, गोशाला स्वावलंबन का कार्य हो रहा है। राजस्थान में यह कार्य रविंद्र कुमार जैन के नेतृत्व में नटवरलाल थानवी, हर नारायण सोनी, मोतीलाल सोनी, विजय पालीवाल ,मोहनलाल राठी, मांगीलाल पारसरिया, हीराराम गोदारा ,पुखराज जैन, खुशाल चंद जैन की टीम के द्वारा किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn